Il-kumpanija GiG li taħdem fis-settur tal-gaming u li hi stabbilita, f’Malta qed tippjana li din is-sena tkeċċi madwar 70 mill-impjegati tagħha. Dan intqal f’ittra ta’ kjarifika li waslet għand NET NEWS wara l-istorja oriġinali li ppubblikajna aktar kmieni illum. GiG qed jgħidu li minn madwar 500 impjegat iridu jinżlu għal 430. Dan is-sit hu nfurmat li parti sew mill-impjegati f’din il-kumpanija huma Maltin. Rapporti juru li fl-ewwel kwart tal-2020 l-introjtu tal- Gaming Innovation Group naqas b’4% meta mqabbel mal-istess perjodu tas-sena preċedenti, u għaldaqstant ġie deċiż li ser ikunu qed inaqsu l-ħaddiema u jsir ristrutturar tal-operat. Dan fid-dawl ukoll li l-ishma tal-kumpanija naqsu b’14%. L-informazzjoni oriġinali li kiseb NET NEWS hi konfermata minn komunikat li wasal għand dan is-sit (ara dokument hawn taħt). Jirriżulta wkoll li jeżisti ftehim bejn Betsson u GiG li se jwassal biex madwar 60 minn dawn l-impjegati jgħaddu għand Betsson. Il-kumpanija qed tindika li s-settur sportiv tal-kumpanija huwa fost l-aktar li jridu jnaqqsu l-ispejjeż minnu, bil-għan li jifrankaw mal-€400,000 kull xahar. Il-kumpanija GiG hi bbażata wkoll fost oħrajn fi Spanja, Ġibiltà u d-Danimarka,